બનાસકાંઠાના થરાદતાલુકાના પાવડાસણગામમાં ગવારીયા અને દેવીપૂજક પરિવારો વસવાટ કરે. ગવારીયા બંગડી- બોરિયા વેચે અને દેવીપૂજક પતરામાંથી ચુલા, ડબ્બાના ઢાંકણ બનાવે. મૂળ ગામથી દુર કેટલાક પરિવારો ટેકરા પર તો કેટલાક નીચાણવાળા ભાગમાં રહે. તાજેતરમાં બનાસકાંઠામાં આવેલા પુરા વખતે રાતે વાળું કરીને આ પરિવારો સુતા હતાં ત્યાં ખાટલા નીચે પાણી આવ્યાં ત્યારે ખબર પડી કે પુર આવ્યું છે.